‘મા, મારે ભણવું છે. જો ને, ભાઈને તો તમે શાળાએ મોકલો છો, તો પછી મને કેમ નથી જવા દેતાં. મા કહે છે કે દીકરી, અમે તો બેમાંથી એકને જ ભણાવી શકીએ. માટે ભાઈ ભણે અને તંુ કામે જા.’ આવી તો કેટલીય દીકરીઓ હશે જેમને અભ્યાસ કરવો હોય છે, પરંતુ કરી નથી શકતી. આવી દીકરીઓ માટે વડોદરાની નિશીતા રાજપૂત એક અભિયાન ચલાવી રહી છે. સાચું દાન વિદ્યાદાનને સાર્થક કરતાં નિશીતાએ અત્યાર સુધીમાં સત્તર હજાર કરતાં પણ વધુ દીકરીઓને અભ્યાસ કરાવ્યો છે. ન્યૂઝ પેપરોથી લઈને ટીવી સુધી નિશીતાનું નામ હવે નવંુ નથી રહ્યું, પરંતુ જ્યારે કોઈ નેગેટિવ ન્યૂઝને વારંવાર વાંચતા અને જોતા હોઈએ ત્યારે આવી પોઝિટિવ વાતને પણ ફરી એકવાર રજૂ કરી શકાય તેવા જ આશયથી ‘અભિયાન’એ નિશીતાની મુલાકાત લીધી.